Ohjasnokitiiran muna.
**Ohjasnokitiira** (*Onychoprion anaethetus*, aiemmin *Sterna anaethetus*) on maapallon lämpimillä merialueilla tavattava tiiralaji.

Koko ja ulkonäkö
----------------

Linnun pituus on 30–32 cm ja paino 95–150 g. Ohjasnokitiira on keskikokoinen tiira, jonka erottaa nokitiirasta pienemmän koon ja vaaleamman höyhenpuvun perusteella. Aikuisen linnun juhlapuvussa päälaki, niska ja ohjasjuova nokasta silmän taakse ovat mustat, otsa ja silmäkulmajuovat valkoiset, selkäpuoli, siivet ja pyrstö tumman harmaanruskeat ja alapuoli valkoinen. Nokka on musta ja pitkähkö. Sukupuolet ovat samanvärisiä.

Esiintyminen
------------

Ohjasnokitiira elää laajalla alueella trooppisen ja subtrooppisen merialueen saarilla: Australiassa ja muualla Oseaniassa sekä Kaakkois-Aasian saaristoissa, Intian ja Sri Lankan lounaisosissa, Arabian niemimaan ja Itä-Afrikan rannikoilla sekä Intian valtameren saarilla, lähimpänä Eurooppaa Punaisellamerellä ja Mauritanian rannikolla, sekä paikoin Keski-Amerikassa, Etelä-Amerikan pohjoisreunassa ja Karibianmeren saarilla. Lajin elinympäristön ala on 516 000 neliökilometriä ja maailman populaation koko on 610 000 – 1 500 000 yksilöä.

Elinympäristö
-------------

Lisääntymisaikana ohjasnokitiirat elävät tavallisesti pienehköinä alle sadan parin yhdyskuntina, mutta joskus yhdyskunnassa on yli 2 000 paria. Yhdyskunnat elävät yleensä saarilla ja koralliriutoilla, toisinaan rannikolla.

Lisääntyminen
-------------

Ohjasnokitiiran pesä on maassa, yleensä heinikon tai kivikon suojassa, ja usein yläpuolelta näkymättömissä, esimerkiksi onkaloissa, pienissä luolissa, kivenlohkareen tai pensaan juurella. Naaras munii yhden munan, jota molemmat puolisot hautovat yhteensä nelisen viikkoa. Poikaset jättävät pesän noin kolmen päivän ikäisinä ja piiloutuvat lähistön heinikkoon. Ne ovat lentokykyisiä noin kahdeksan viikon ikäisinä, minkä jälkeen emot ruokkivat niitä vielä useita viikkoja. Seychelleillä laji voi pesiä 7,5–8 kuukauden välein.

Ravinto
-------

Ohjasnokitiirat saalistavat meren pinnasta pieniä kaloja, äyriäisiä, nilviäisiä ja vesimittareita.

Lähteet
-------

* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X

### Viitteet

1. ↑  BirdLife International: *Onychoprion anaethetus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 1.6.2014. (englanniksi)
2. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Onychoprion anaethetus | 
* Wikidata: Q28490
* Wikispecies: Onychoprion anaethetus
* ABA: briter
* AFD: Onychoprion\_anaethetus
* Avibase: E6518B9D5C802F2A
* BirdLife: 22694730
* BOLD: 113673
* CoL: 49RDZ
* BOW: briter1
* eBird: briter1
* Euring: 6220
* GBIF: 5789286
* GNAB: bridled-tern
* iNaturalist: 144527
* IRMNG: 11799149
* ITIS: 824104
* IUCN: 22694730
* NatureServe: 2.103278
* NBN: NHMSYS0001688283
* NCBI: 564712
* Neotropical: briter1
* NZBO: bridled-tern
* NZOR: 18831117-badf-4daa-b936-9b905ad7c73c
* SeaLifeBase: 75101
* WoRMS: 567792
* Xeno-canto: Onychoprion-anaethetus

 |
|  |
| Sterna anaethetus | 
* Wikidata: Q25646284
* ARKive: sterna-anaethetus
* CoL: 6ZSBN
* EUNIS: 100946
* Fauna Europaea (new): 8770df03-028e-40f4-ac54-72645b53f800
* GBIF: 5229256
* IRMNG: 10189076
* ITIS: 176897
* NZOR: 9e4b9084-3988-47d0-9252-3a0503f25b69
* WoRMS: 212605

 |

 |